Document ID: 32006D0803

KOMISSION PÄÄTÖS,
tehty 23 päivänä marraskuuta 2006,
kyselylomakkeesta kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta annetun Euroopan parlamentin ja neuvoston direktiivin 2003/87/EY soveltamiseksi annetun päätöksen 2005/381/EY muuttamisesta
(tiedoksiannettu numerolla K(2006) 5546)
(ETA:n kannalta merkityksellinen teksti)
(2006/803/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 21 artiklan 1 kohdan,
sekä katsoo seuraavaa:
(1)
Kyselylomaketta, joka on komission päätöksen 2005/381/EY (2) liitteenä, olisi mukautettava sen kokemuksen mukaan, jota jäsenvaltiot ja komissio ovat saaneet, kun ne ovat käyttäneet kyselylomaketta sekä arvioineet kyselylomakkeeseen saatuja vastauksia laatiessaan vuosikertomuksia, jotka oli määrä saada valmiiksi 30 päivään kesäkuuta 2005 mennessä.
(2)
Jäsenvaltioiden vastauksissa tuli esiin aloja, joilla on merkitystä komission kertomukselle direktiivin 2003/87/EY soveltamisesta mutta jotka eivät vielä sisälly päätöksen 2005/381/EY liitteessä olevaan kyselylomakkeeseen.
(3)
Jäsenvaltioiden vastausten arviointi osoitti, että joihinkin kysymyksiin ei vastattu johdonmukaisesti ja niitä olisi selvennettävä.
(4)
Kokemus, jota päästökauppajärjestelmään kuuluvat laitokset ovat saaneet ensimmäisen täydellisen tarkkailu-, raportointi- ja todentamiskierroksen aikana, edellyttää kyselylomakkeen tiettyjen osien tarkistamista.
(5)
Päätöksen 2005/381/EY liitettä olisi näin ollen muutettava vastaavasti, ja selkeyden vuoksi se olisi korvattava.
(6)
Tässä päätöksessä säädetyt toimenpiteet ovat eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin 91/692/ETY (3) 6 artiklan mukaisesti perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/381/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä marraskuuta 2006.

Labels: 12
15
20